SARL-NUUS SONDAG 04 SEPTEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. Hierdie en vorige bulletins 
kan van www.sarl.org.za afgelaai word en u kan ook daar inteken om toekom- 
stige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat die Suid-Kaap Amateurradioklub moet aankondig dat 
die sleutel van Charlie Stevens, ZS1AWG, op Donderdag 18 Augustus 2011 in 
George stil geraak het. Charlie was 81 jaar oud en `n erelid van die Suid-Kaap 
Amateur Radioklub. Charlie het sy amateurlisensie vroeër laat verval maar na 
sy aftrede het hy die RAE op die ouderdom van 72 herskryf, die morsekodetoets 
geslaag en sodoende weer 'n lisensie verkry. 


Ons innige meegevoel gaan aan sy LV Lorien, kinders en vriende. 
(POUSE) 

In die nuus vandag; 

DIE SARL-WEB MEER EN MEER PROBLEME 
INTEGNET BESPREEK LotW 


7PSEME DX-EKSPEDISIE BENODIG JOU FINANSIËLE ONDERSTEUN- 
ING 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIE SARL-WEB MEER EN MEER PROBLEME 


Die afgelope week, toe ingenieurs dink dat hulle alles uitgesorteer het, het nuwe 
probleme verwoesting aangerig deurdat die bediener kort-kort gaan staan het. 
Die probleem is verbonde aan die kodering van programmatuur en gaan terug 
na datastelsels wat gebruik is om van die funksies aan te dryf. Waarom sommige 
mense dink dat die SARL en sy Raad iets het om weg te steek gaan die verstand 
te bowe. Die Raad is angstig dat die web reg sal werk en dit is ook die begeerte 
van elke lid en ook die gebruikerbesoekers. 


Dit moet onthou word dat die mense wat aan die web werk vrywilligers is; hulle 
het hulle eie daaglikse werk en doen die werk aan die web in hulle spaartyd. 
Hulle doen dit vir hulle liefde vir amateurradio en wat daarmee saamgaan. Die 
diensverskaffer se rol is om te verseker dat die bediener en sy stelsels werk; dit 


is die taak van die SARL-span om aan die werklike programmatuur van die 
webwerf te werk. 'Terwyl baie lede waardering het vir die werk wat deur ons 
vrywilligers gedoen word, is daar sommige wat beledigend raak en ongegronde 
beskuldigings in hulle e-posse maak. 'Toon asb. begrip; om hulle wat hulle bes 
probeer om die probleme reg te stel sleg te sê, is teenproduktief; hulle benodig 
jou begrip en ondersteuning. 


GAUTENG RTA UITGESTEL 


Weens reis- en besigheidsverpligtinge van verskeie van die sprekers by die RTA, 
is dit besluit om die datum vir die RTA in Gauteng van 10 September na 24 
September 2011 te verskuif, wat ook Erfenisdag is. Daar word beplan om n kort 
aanbieding te doen oor watter erfenis steeds vandag dryfkrag aan amateurradio 
verleen, d.i. die passie om te kommunikeer en die passie om tegnologie aan te 
dryf. 


NEEM JOU HANDDRAAGSTEL OP WERKDAG WERKTOE 


Vrydag 23 September is neem vandag jou handdraagstel na die werk en skool. 
Demonstreer amateurradio aan jou vriende en kollegas tydens tee- en eten- 
spouses of, indien jy by n skool is, voor skool en tydens speeltye. Neem ook 
n aantal brosjures oor amateurradio saam en deel dit uit. Dit kan van die 
SARL se kantoor bestel word. Stuur jou versoek aan Mariska, per e-pos aan ad- 
min@sarl.org.za. Doen dit reeds hierdie week ten einde twee weke toe te laat vir 
versending en aflewering. U kan ook brosjures aflaai van www.hamradio.org.za. 


Indien u n afgetredene is kom op lokale herhalers op die lug en praat met hulle 
wat iewers demonstrasies doen. 


INTEGNET BESPREEK LotW 


Die volgende Integnet sal op 25 September om 19:30 aangebied word waartydens 
Chris Burger die gasspreker sal wees. 


Sedert die begindae het radioamateurs @SL-kaarte uitgeruil om kontakte te 
bevestig. Behalwe die genot wat met kleurvolle poskaarte uit alle dele van die 
wêreld gepaard gaan, voorsien die kaarte in die behoefte om kontakte vir verskeie 
toekennings te bevestig. 


Groot DXpedisies maak nou oor die 100 000 kontakte. Om hierdie kontakte 
te bevestig vereis baie tyd en uitgawes. n Elektroniese manier om kontakte te 
bevestig skakel baie van die tyd en onkoste uit en verminder ook die hantering 
van posstukke deur die wêreld se @OSL-buro s. 


Tn 2001 het die ARRL begin met die bou van n betroubare databasis genoemd 
“Logbook of the World, of LotW”. Deur die gebruik van Lot W is dit baie dikwels 
moontlik om bevestiging van n DX-kontak binne 24 uur te kry, heel anders as 
om vir maande of jare te wag vir n kaart via die @SL-buro s. 


Een van die vroeë voorstanders van n elektroniese @SL-metode en die enigste 
nie-Amerikaanse alphatoetser van LotW, was Chris Burger, ZS6EZ. Chris het 


meer as n kwartmiljoen kontakte op LotW geplaas. Hy sluit op 25 September 
by ons aan om te verduidelik waarom deelname sin maak en om die boute en 
moere van plasing van jou logs op LotW te verduidelik. 


7PSEME DX-EKSPEDISIE BENODIG JOU FINANSIËLE ONDERSTEUN- 
ING 


Om hierdie DX-pedisie moontlik te maak het die Suid-Afrikaanse Radioliga n 
fondsinsamelingsveldtog begin. U kan dit met n finansiële bydrae ondersteun. 
Deponeer u bydrae in die SARL se bankrekening, ABSA rekening 4 071 588 849, 
takkode 632 005. 


Wanneer n elektroniese oordrag gedoen word, gebruik 7P8 en u roepsein as die 
verwysing en stuur n e-pos aan artoday@sarl.org.za met besonderhede van u 
donasie, u roepsein en e-posadres. U sal n e-pos ter erkenning ontvang en u 
roepsein sal by die lys van ondersteuners gevoeg word. 


Baie beplanning, die versameling van toerusting en die ontwikkeling van anten- 
nas en koste i.v.m. die projek is gedurende die laaste aantal jare aangegaan. Die 
algehele antennastelsels is sedert die laaste ekspedisie na Namibië deur ZS6GOB 
herontwikkel en oorgebou. Daardie ekspedisie is aangewys as die 3de beste ek- 
spedisie uit 69 wêreldwye ekspedisies van daardie jaar geen geringe prestasie 
vir n klein groep ZS-radioamateurs nie. 


Hierdie ekspedisie sal n rekord opstel betreffende internasionale ekspedisies vir 
AMA sovêr as infrastruktuur, toerusting, banddekking en antennastelsels aan- 
gaan en wat ooit n ander land besoek het en dit alles met mobiele toerusting. 
Die groep sal al die BHF/UHF-bande, van 50 MHz tot 1 296 MHz, behalwe 4 
m, op AMA dek. 


Die ligging sal die Ramabanta handelspos in ruitverwysing KG30V1 wees en die 
span sal die roepsein 7P8SEME gebruik. 


Daar sal ook beperkte bedrywigheid op HF, meesal in GG en op 144 en 50 MHz 
d.m.v. tropo- en meteoorspreiding wees om deelname vir lokale operateurs met 
kleiner BHF- en UHF-stasies moontlik te maak. 


Die stasie sal van 14 tot 26 September op die lug wees. 


Die spanlede is: Pine, ZS6OB (7P8EME) Wynand, ZSGARF (7P8ORO) Dick, 
ZSGBUN (TPSBUN) Pieter, ZS6PA (TPSPA) Dan, HB9CRO, (TPSRO) Her- 
mann, DL2NUD, (7P8HP) Erika Pienaar en Lana sal die kombuis beman en en 
die manne se honger mae stil. 


U bydrae tot die projek sal opreg waardeer en erken word. Besoek 
www.amateurradio.org.za/ 7P8.htm 


Ons wens die span alle sukses met die ambisieuse onderneming toe. 


SARL-LEDETAL NADER DIE 1 000 MERK 


Die ledetal van die SARL het die afgelope week vinnig tot byna 1 000 gestyg 
soos die afsnydatum van 31 Augustus nader gekom het. Indien u nognie hernu 
het nie, daar is nog n paar dae grasie voordat u voordele van lidmaatskap tot 
n einde sal kom. Daar is n hele aantal voordele te wagte wat uitgestel is totdat 
die tegniese probleme met die web opgelos is. Sodra dit verby is, sal u toegang 
hê tot interessante artikels oor amateurradio en tegnologie en oudiosnitte vanoor 
die hele wêreld. 


Betaal per tjek, bankdeposito of elektroniese oordrag. Besonderhede verskyn 
op die rekening wat u ontvang het, of skakel Mariska by 011 675 2393. 


VERGADERING MET OKOSA 


Die kwartaallikse skakelvergadering tussen die SARL en OKOSA sal hierdie 
week plaasvind. Boaan die agenda is die verbeterings aan die radioregulasies, 
CEP'T-tipe ooreenkomste met SAOG-lande en die voorstel vir nuwe toekennings 
in die 5 MHz-band sowel as toegang tot frekwensies in die omgewing van 500 
kHz. 


UITSLAE VAN DIE BOLAND 40 m NAELLOOP 
Hier volg die uitslae van die Boland 40 m naelloop van 24 Julie.. 
Hoogste punte: ZS4MP, 63 


Hoogste punte per afdeling: ZS1OB, 25 ZS2EG, 37 ZS3R, 45 ZSAMP, 63 ZS5C, 
30 ZSGAPT 62 


Volledige puntetellings: ZSGAPT 62 ZSGARGO, 39 ZS6ELI, 32 ZR6ONGB, 31 
ZSGBHF, 30 ZSGAA, 27 78$5C, 30 ZSAMP, 63 ZSADEF, 38 ZS3R, 45 ZS3JLR, 
43 7S2EC, 37 152], 35 ZS1OB, 25 


Baie geluk aan hierdie stasies, julle sertifikate sal spoedig gepos word. 

HEF VOORTPLANTINGSVOORSPELLING 

Hannes Coetzee, ZS6BZP, berig dat daar verskeie sonvlekke sigbaar is. Hulle 
veroorsaak egter nie tans sonfakkels nie en die sonaktiwiteit bly oor die algemeen 


op lae vlakke. Vir diegene wat hulle eie frekwensievoorspellings doen, is die 
verwagte effektiewe sonvlektelling vir die week minder as 55. 


20 m kan goeie DX-resultate oplewer en daar is ook 15 m-openinge vroeg smid- 
dae moontlik. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Beginnende vandag Maak n geldelike bydrae aan die 7P8SEME DXpedisie 
wat van 14 tot 26 September plaasvind. 15 September Laaste dag vir `n hoë 
resolusie foto van die deelnemer geneem tydens die JVT se jeugsnelkompetisie 
aan saardt@intekom.co.za. 18 September - Laaste dag vir insending van logstate 
vir die JVT se jeugsnelkompetisie. 23 September Neem jou handdraagstel 


vandag saam werktoe. 24 September RTA in Gauteng. 25 September Integnet 
om 19:30. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


